Istočni Falkland

Istočni Falkland (engleski: East Falkland, španjolski: Isla Soledad) je najveći otok arhipelaga Falklandi, površine od 6 605 kvadratnih kilometara, koji leži u južnom Atlantiku. Na otoku, i to gotovo isključivo na njegovom sjevernom dijelu živi najveći dio stanovnika Falklandskih otoka. Južna polovica otoka - poluotok Lafonia, spojena je uskom prevlakom sa sjevernim dijelom. Geografija Istočni Falkland dug je 140 km, i širok 88 km. Najviši vrh na otoku je Usborne visok 705 m. Otok je blago brdovit, pun kamenih stijena, pokriven vrijesištima i močvarnim poljima. Stanovništvo i infrastruktura na otoku Na Istočnom Falklandu najveće naselje je Stanley, glavni grad arhipelaga i najveća morska luka. Na otoku postoje dva aerodroma sa betonskim pistama; Port Stanley Airport i RAF Mount Pleasant. Otok ima jedan svjetionik kod Rta Pembroke blizu Stanleya. Istočni Falkland ima najgušću cestovnu mrežu na čitavom arhipelagu, iako su i njegove ceste vrlo skromne i loše. Važnija naselja na otoku Stanley Port Louis Darwin Port San Carlos San Carlos Salvador Johnson Harbour Fitzroy Mare Harbour Goose Green Privreda Glavne privredne grane na otoku su; ribarstvo, ovčarstvo, turizam i rad u lokalnoj upravi. Zemljoradnja, usprkos velikim količinama zemlje, slabo je razvijena, zbog hladne klime, velike količine vlage i kiselosti tla. Uspješno se uzgajaju samo rijetke vrste zobi. Luka u glavnom gradu Stanleyu, u posljednje vrijeme postala je polazišna točka za sve brojnije velike turističke cruisere, koji organiziraju turistička putovanja po južnom Atlantiku i Antarktiku. Veliku ulogu u otočnoj privredi ima i vojna baza Britanske kraljevske avijacije (RAF) na Mount Pleasantu, u kojoj je smještena brojna stalna posada. (nekoliko stotina vojnika i civilnog osoblja) koji predstavljaju velik broj na svega 2 tisuće stalnih stanovnika otoka. Izvori Vanjske veze East Falkland (na portalu Encyclopædia Britannica) (en) East Falkland (na portalu Falkland Islands Tourist Board) (en) Detaljna karta Falklanda Arhivirano 2005-04-16 na Wayback Machine-u Galerija slika Istočnog Falklanda Arhivirano 2006-11-18 na Wayback Machine-u